ועדת הכנסת, כנסת 15, פרוטוקול מספר 354, 2002-11-04 13:00

יוסי כץ: אני פותח את ישיבת הוועדה.

יוסי כץ: אחרון הדוברים בישיבה הקודמת היה חבר הכנסת ברכה, בבקשה.

מוחמד ברכה: אני חושב שסעיפים מסוימים צריכים ללכת לוועדה המסוימת שמטפלת בהם, וכל התרגיל הזה שחוזר מדי שנה, שמעבירים לוועדת הכספים ואז מצביעים הצבעה אוטומטית על כל הסעיפים, בלי יכולת לליבון בסיסי של נושא כלשהו, במיוחד כשמדובר בהרבה חוקים חברתיים ממדרגה ראשונה שנדחקים מתוך זלזול בכנסת וזלזול בזכותה לחוקק חוקים, שם אותם מתחת לשטיח ומתחת לרגליים אפילו.

מוחמד ברכה: אני חושב שבשנתיים האחרונות, גם יושב-ראש הכנסת וגם יושב-ראש הוועדה עשו מאמצים מסוימים.

מוחמד ברכה: המאמצים האלה לדעתי אינם מספיקים וגם הפשרות שהם קבעו הן לא פשרות שמתקבלות על הדעת.

מוחמד ברכה: למשל, חוק פעוטות בסיכון, שזאת השנה השלישית שזה נדחק לוועדת הכספים ולא ממומש, במקום להעביר את זה למשל לוועדה שמטפלת במעמד הילד או לוועדת העבודה והרווחה.

מוחמד ברכה: מדובר עכשיו בנושא של חוק תכנון ובנייה על סעיף 36 שבו מדובר על אגרה של מאה שקלים.

מוחמד ברכה: אומרים שאגרה זה ועדת הכספים, אבל האגרה באה כדי למנוע מהפרט את האפשרות לערער על תוכניות של הוועדה לתכנון ובנייה.

מוחמד ברכה: לא מדובר על משהו שיכול להקשות על חברות שרוצות לערער, חברות ישלמו מאה שקלים וזה יוכר להן במס הכנסה.

מוחמד ברכה: אני חושב שזה נושא חברתי ממדרגה ראשונה.

מוחמד ברכה: אני יודע שיש קואליציה ויש אופוזיציה, אבל חובת הכנסת להוביל את הנושאים לוועדה המתמחה בנושאים האלה.

יוסי כץ: תודה רבה.

אברהם פורז: אני הבנתי שמרבית הנושאים ששייכים לפי התקנון לסמכותה של ועדת הכלכלה, אכן יועברו בהסכמה לוועדת הכלכלה.

אברהם פורז: יש נושא אחד שאני מבקש שתהיה החלטה אחרת.

אברהם פורז: יש סעיף המסמיך את שר האוצר ברשות ועדת הכספים לקבוע אגרות בשל הפקת נפט.

אברהם פורז: מדובר בשני סעיפים, 33(1) ו-33(12).

נחמה רונן: הם הסכימו לפצל את זה לשניים.

אברהם פורז: אלה נושאים קלאסיים של ועדת הכלכלה.

אברהם פורז: אני מתחייב לסיים את זה במועד באופן שבאותו יום שיעלה חוק ההסדרים במליאה, בצמוד לו בסדר היום יגיע גם הסעיף הזה.

יוסי כץ: האוצר מתנגד.

יוסי כץ: האוצר טוען שהיה סיכום שכל נושא האגרות מועבר לוועדת הכספים.

יוסי כץ: אבל כל סיכום שהיה לא מחייב את חברי הוועדה, כל אחד מכם רשאי להצביע על-פי מצפונו.

יוסי כץ: המסמך שמונח לפניכם משקף הסכמות שהיו עם שר האוצר, והן לא מחייבות את חברי הוועדה.

יוסי כץ: אבל הואיל ואני ניהלתי משא-ומתן ולפניי ניהל יושב-ראש הכנסת משא-ומתן עם האוצר, ברור שאלה שניהלו את המשא-ומתן מחויבים אליו משום שיש בזה פשרה.

יוסי כץ: האוצר עצמו אישר 14 חוקים שהולכים לוועדות השונות או לוועדה מיוחדת או לוועדה משותפת.

יוסי כץ: למעשה הבחירה העיקרית היא בתחום העבודה והרווחה, וצריך לומר בגלוי: הבטחתי לארגונים שמטפלים בנושאי רווחה שלפני הדיון בוועדת הכספים אני, ביחד עם יושב-ראש ועדת הכספים, נשב אתם ונעבור על כל אחד מהסעיפים, כי יש בהם גזירות שהדעת איננה סובלת.

יוסי כץ: כאן אני יושב-ראש ועדת הכנסת ואני מחויב לעשות הפרדה בין שני הדברים.

מרדכי משעני: המסמך שלפנינו שונה מהמסמך של היועצת המשפטית.

אנה שניידר: נכון.

יוסי כץ: רשות הדיבור לשני יושבי-ראש הוועדות הנוגעות בדבר, חבר הכנסת דוד טל, יושב-ראש ועדת העבודה והרווחה, וחבר הכנסת משה גפני, יושב-ראש ועדת הפנים.

דוד טל: אני רוצה להודיע על כך שוועדת העבודה, הרווחה והבריאות החליטה להקים ועדת חקירה פרלמנטרית כדי לבדוק את השאלה מדוע האוצר כל-כך מתנגד לכך שנושאים כל-כך מהותיים וענייניים לא יידונו בוועדה שמתמצאת כל-כך בנושאים של ביטוח לאומי, בנושא המבנה הארגוני של שוק העבודה.

דוד טל: הוועדה הזאת דנה בנושאים הללו ובחוקים סוציאליים לאורך שנים, הוועדה הזאת מכירה כל תג וכל פסיק וכל ארגומנט שהעלו פרופסורים ואקדמאים ואנשים מן השורה.

דוד טל: הוועדה הזאת מכירה טוב יותר, עם כל הכבוד ועם הרבה צניעות, מכל ועדה אחרת.

דוד טל: אני חושב שעצם העובדה שמעבירים חוקים כאלה חשובים לוועדת כספים, עם כל החשיבות שלה ושל היושב בראשה, ברור לי שהכוונה היא למרוח את החוקים האלה, ולא לכך התכוון המשורר כשהעביר את החוקים.

דוד טל: אני סבור שנכון לתמוך בעמדתה של היועצת המשפטית לכנסת.

דוד טל: צריך לזכור שאנחנו מינינו יועצת משפטית לכנסת כדי שתעמוד מול יועץ משפטי של ממשלה.

דוד טל: היא הסמכות שמתווה לנו את הדרך, ואם נלך בדרך הזאת סביר להניח שלא ניכשל.

דוד טל: כל דרך אחרת, לדעתי, תהיה סטייה מהנורמה ואל תאמרו לנו מחר נוהל תקין ומנהל תקין, מפני שאז הצביעות תחגוג.

משה גפני: פרק ט' סעיף 36, קיצור התהליכים בוועדות התכנון והבנייה וייעולם, זה הסעיף היחיד שעובר לוועדת הפנים ואין לו השלכה ישירה על התקציב, כפי שכתבה היועצת המשפטית אנה שניידר, מבקש האוצר שאם מישהו מגיש התנגדות הוא צריך לשלם אגרה, כפי שמופיע בחוק.

משה גפני: להוציא עם פינצטה את הנושא של תשלום האגרה, שאז חלק מהחוק יעבור למקום אחר.

אנה שניידר: זה מופיע.

יוסי כץ: נציב הדורות הבאים רוצה להתייחס לנקודה הזאת.

יוסי כץ: בבקשה.

שלמה שוהם: אני הגשתי לפניכם מסמך.

שלמה שוהם: כל הנושא הזה של שקיפות לציבור וכל הנושא של שמירה על זכויות של פרטים הוא בעיני מהותי.

שלמה שוהם: אנחנו יודעים, כתוצאה מדברים שקרו בכנסת, שיש חשש גדול מאוד שאם הדבר הזה יעבור לוועדת הכספים הדיון לא יהיה דיון ענייני.

זאב בוים: למה לא ענייני?

שלמה שוהם: חבר הכנסת בוים, כל הנושא של חוק ההסדרים נעשה ככביש עוקף כנסת.

שלמה שוהם: נושא התכנון והבנייה הוא חיוני במיוחד לשכבות החלשות שיהיו מסוגלים להתנגד, כי בנייה לפעמים פוגעת בהם.

שלמה שוהם: הדבר הזה משמעותי מאוד לדורות הבאים, כי כל נושא בנייה הוא לא רק לדור הזה, הוא גם לדורות הבאים, ויש לנו אחריות לנושא הזה לא רק להיום אלא גם לילדינו ולנכדינו, איך תיראה המדינה הזאת בעתיד.

משה גפני: מה שעשו עכשיו, שלא היה בדף הקודם, זה שהוסיפו עוד דרך.

משה גפני: אורי יוגב, אני מבקש את ההסכמה שלכם, אני אביא את זה למליאה.

יוסי כץ: אנחנו עוברים להצבעה.

יוסי כץ: מי בעד העברת פרק א' לוועדת הכספים?

יוסי כץ: מי נגד?

יוסי כץ: ה צ ב ע ה בעד – רוב נגד – אין

יוסי כץ: פרק א' עבר לוועדת הכספים.

יוסי כץ: ה צ ב ע ה בעד – רוב נגד – 3

יוסי כץ: הסעיפים עברו לוועדת הכספים.

יוסי כץ: פרק ב' סעיף 4 – מי בעד העברה לוועדת הכספים?

יוסי כץ: מי נגד?

יוסי כץ: ה צ ב ע ה בעד – רוב נגד – אין

יוסי כץ: סעיף 4 עבר לוועדת הכספים.

יוסי כץ: פרק ג', חקלאות, סעיפים 6-17.

יוסי כץ: בדיון שהיה כאן חלק מהחברים רצו להעביר לוועדת הכספים דווקא, האוצר מסכים שזה יעבור לוועדת הכלכלה.

אבשלום וילן: הממונה על התקציבים התחייב אתמול לפצל את החוק בוועדת הכספים ולהגיע להסכמה.

אבשלום וילן: הכנסת הקימה ועדת משנה, שנתיים אנחנו עובדים על החוק.

אברהם פורז: אם הסעיף הזה יעבור אי פעם זה רק בוועדת הכלכלה.

אברהם פורז: ועדת המשנה היא בית קברות.

אבשלום וילן: אני כוועדת משנה הסברתי את זה אתמול.

אברהם פורז: למה שנתיים החוק אצלך והוא עדיין לא עבר?

אבשלום וילן: היתה פנייה לבג"ץ והיו עוד כל מיני דברים.

יוסי כץ: אני מעמיד להצבעה שתי ועדות, או כלכלה או כספים.

יוסי כץ: מי בעד ועדת הכספים?

יוסי כץ: מי בעד ועדת הכלכלה?

יוסי כץ: ה צ ב ע ה בעד כספים – 8 בעד כלכלה – 13

יוסי כץ: הנושא יעבור לוועדת הכלכלה.

אבשלום וילן: אני מבקש רביזיה.

יוסי כץ: פרק ד', עידוד השקעות הון.

יוסי כץ: ההצעה היא ועדה משותפת מדע-כספים בראשות כספים.

יוסי כץ: הסיכום שלנו היה שכל הסעיפים שבהם אנה שניידר כתבה "כן" בשאלה האם יש להניח עם התקציב, הוועדה שמקבלת את זה מעלה את זה לקריאה שנייה ולקריאה שלישית עד ה-31 בדצמבר.

אנה שניידר: יש ועדות שמקבלות את החוקים וצריכות להעלות אותם ביחד עם החוק, אבל לא כחלק מחוק ההסדרים.

אנה שניידר: יש סיכום לגבי פרקים מסוימים שהם צריכים להיות חלק אינטגרלי מחוק ההסדרים.

יוסי כץ: אבל יכול להיות מצב שבו בוועדה פלונית יהיה רוב נגד חוק מסוים.

יוסי כץ: מי בעד ועדה משותפת מדע-כספים?

יוסי כץ: מי נגד?

יוסי כץ: ה צ ב ע ה בעד – רוב נגד – מיעוט

יוסי כץ: פרק ד' יעבור לוועדה משותפת מדע-כספים.

יוסי כץ: מי בעד העברת פרק ה' לוועדת הכספים?

יורי שטרן: אני מציע ועדת העבודה והרווחה.

יורי שטרן: ה צ ב ע ה בעד כספים – 10 בעד עבודה ורווחה – 10

רחמים מלול: אני מבקש התייעצות סיעתית.

יוסי כץ: אנחנו נאפשר התייעצות סיעתית של שלוש דקות.

יוסי כץ: אנחנו חוזרים להצבעה, נצביע על כל סעיף בנפרד.

יוסי כץ: מי בעד העברת סעיפים 19-20 לוועדת הכספים?

יוסי כץ: מי בעד העברתם לוועדת העבודה והרווחה?

יוסי כץ: ה צ ב ע ה בעד כספים – 13 בעד עבודה ורווחה – 3

יוסי כץ: הסעיפים יועברו לוועדת הכספים.

מרדכי משעני: אני מבקש רביזיה.

יוסי כץ: תהיה רביזיה.

יוסי כץ: מי בעד העברת פרק ה' סעיפים 21-22 לוועדת הכספים?

יוסי כץ: מי נגד?

יוסי כץ: ה צ ב ע ה בעד – רוב נגד – אין

יוסי כץ: הסעיפים עוברים לוועדת הכספים.

יוסי כץ: מי בעד העברת סעיפים 23-24 לוועדת הכספים?

יוסי כץ: מי נגד?

יוסי כץ: ה צ ב ע ה בעד – רוב נגד – אין

יוסי כץ: הסעיפים יועברו לוועדת הכספים.

יורי שטרן: אני מבקש רביזיה.

יוסי כץ: מי בעד העברת סעיפים 25(1), (2), (19), (20) ו-27 לוועדת הכספים?

יוסי כץ: מי נגד?

יוסי כץ: ה צ ב ע ה בעד – רוב נגד – מיעוט

יוסי כץ: הסעיפים יועברו לוועדת הכספים.

יוסי כץ: מי בעד העברת כל הסעיפים שבעמוד 3 לוועדת הכספים?

יוסי כץ: מי נגד?

יוסי כץ: ה צ ב ע ה בעד – רוב נגד – מיעוט

יוסי כץ: הסעיפים יועברו לוועדת הכספים.

יורי שטרן: אני מבקש רביזיה.

יוסי כץ: מי בעד העברת פרק ה' סעיפים 25(12) ו-(13) לוועדה מיוחדת של כספים, עבודה ורווחה וועדת הכנסת?

יוסי כץ: מי נגד?

יוסי כץ: ה צ ב ע ה בעד – רוב נגד – אין

יוסי כץ: הסעיפים יועברו לוועדה משותפת.

יוסי כץ: מי בעד העברת הסעיפים הנותרים מפרק ה' ופרק ו' לוועדת הכספים?

יוסי כץ: מי נגד?

יוסי כץ: ה צ ב ע ה בעד – רוב נגד – מיעוט

יוסי כץ: הסעיפים יועברו לוועדת הכספים.

נעמי חזן: אני מבקשת רביזיה.

יוסי כץ: פרק ז', חוק הנפט, סעיפים 33(1) עד (11).

יוסי כץ: מי בעד ועדת הכלכלה?

יוסי כץ: מי נגד?

יוסי כץ: ה צ ב ע ה בעד – רוב נגד – אין

יוסי כץ: הסעיפים עברו לוועדת הכלכלה.

יוסי כץ: פרק ז' סעיף 33(12).

יוסי כץ: מי בעד ועדת הכלכלה?

יוסי כץ: מי בעד ועדת הכספים?

יוסי כץ: ה צ ב ע ה בעד כספים – 7 בעד כלכלה – 9

יוסי כץ: הסעיף יעבור לוועדת הכלכלה.

זאב בוים: אני מבקש רביזיה.

יוסי כץ: מי בעד העברת פרק ח' לוועדת הכספים?

יוסי כץ: מי נגד?

יוסי כץ: ה צ ב ע ה בעד – רוב נגד – אין

יוסי כץ: פרק ח' יעבור לוועדת הכספים.

יוסי כץ: מי בעד העברת פרק ט' סעיפים 36(1), (49 ו-(6) לוועדת הפנים?

יוסי כץ: מי נגד?

יוסי כץ: ה צ ב ע ה בעד – רוב נגד – אין

יוסי כץ: הסעיפים יעברו לוועדת הפנים.

יוסי כץ: פרק ט' סעיפים 36(2), (3) ו-(5), הטלת אגרות.

משה גפני: הטלת אגרות לא היה בהסכם.

יוסי כץ: מי בעד העברת הסעיפים לוועדת הכספים?

יוסי כץ: מי בעד העברה לוועדת הפנים?

יוסי כץ: ה צ ב ע ה בעד כספים – 7 בעד פנים – 9

יוסי כץ: הסעיפים יעברו לוועדת הפנים.

זאב בוים: אני מבקש רביזיה.

יוסי כץ: פרק י', פרק התקשורת, סעיף 37.

יוסי כץ: מי בעד העברה לוועדת החינוך והתרבות?

יוסי כץ: מי נגד?

יוסי כץ: ה צ ב ע ה בעד – רוב נגד – אין

יוסי כץ: הסעיף יעבור לוועדת החינוך והתרבות.

יוסי כץ: פרק י' סעיפים 38 ו-39.

יוסי כץ: מי בעד העברה לוועדת הכספים?

יוסי כץ: מי נגד?

יוסי כץ: ה צ ב ע ה בעד – רוב נגד – 1

יוסי כץ: הסעיפים יעברו לוועדת הכספים.

יוסי כץ: מי בעד העברת פרק י"א לוועדת הכספים?

יוסי כץ: מי נגד?

יוסי כץ: ה צ ב ע ה בעד – רוב נגד – אין

יוסי כץ: פרק י"א עבר לוועדת הכספים.

יוסי כץ: מי בעד העברת פרק י"ב לוועדת הכלכלה?

יוסי כץ: מי נגד?

יוסי כץ: ה צ ב ע ה בעד – רוב נגד – אין

יוסי כץ: פרק י"ב יעבור לוועדת הכלכלה.

יוסי כץ: פרק י"ג סעיף 52.

יוסי כץ: מי בעד העברה לוועדת הכספים?

יוסי כץ: מי נגד?

יוסי כץ: ה צ ב ע ה בעד – רוב נגד – אין

יוסי כץ: הסעיף יעבור לוועדת הכספים.

יוסי כץ: סעיף 53, מי בעד העברה לוועדת הכספים?

יוסי כץ: מי נגד?

יוסי כץ: ה צ ב ע ה בעד – רוב נגד – אין

יוסי כץ: הסעיף עבר לוועדת הכספים.

יוסי כץ: פרק י"ג סעיף 54, מי בעד העברה לוועדת העבודה הרווחה והבריאות?

יוסי כץ: מי נגד?

יוסי כץ: ה צ ב ע ה בעד – רוב נגד – אין

יוסי כץ: הסעיף יעבור לוועדת העבודה, הרווחה והבריאות.

יוסי כץ: סעיף 5, התליית חוק פעוטות בסיכון.

יוסי כץ: מי בעד העברה לוועדת הכספים?

יוסי כץ: מי בעד העברה לוועדה לקידום מעמד הילד?

יוסי כץ: ה צ ב ע ה בעד כספים – 12 בעד מעמד הילד – 10

יוסי כץ: הסעיף יעבור לוועדת הכספים.

מרדכי משעני: אני מבקש רביזיה.

יוסי כץ: פרק י"ג סעיף 56, מי בעד העברה לוועדת הכספים?

יוסי כץ: מי נגד?

יוסי כץ: ה צ ב ע ה בעד – רוב נגד – אין

יוסי כץ: הסעיף יעבור לוועדת הכספים.

יוסי כץ: סעיף 57, החמרות בקשר לאתרי הנצחה.

יוסי כץ: מי בעד שהנושא יעבור לוועדת החוץ והביטחון?

יוסי כץ: מי נגד?

יוסי כץ: ה צ ב ע ה בעד – רוב נגד – אין

יוסי כץ: הסעיף יעבור לוועדת החוץ והביטחון.

יוסי כץ: סעיף 58, דחיית תחילתו של חוק סדר הדין הפלילי (חקירת חשודים) בשנתיים נוספות.

יוסי כץ: מי בעד העברה לוועדת חוקה, חוק ומשפט?

יוסי כץ: מי נגד?

יוסי כץ: ה צ ב ע ה בעד – רוב נגד – אין

יוסי כץ: הסעיף יעבור לוועדת החוקה, חוק ומשפט.

יוסי כץ: סעיף 63, החמרות בעניין הלוואות לשכר לימוד ודחיית תחילתו של חוק הלוואות לשכר לימוד ליום 1 באוקטובר 2004.

יוסי כץ: מי בעד העברה לוועדת החינוך, התרבות והספורט?

יוסי כץ: מי נגד?

יוסי כץ: ה צ ב ע ה בעד – רוב נגד – אין

יוסי כץ: הסעיף יעבור לוועדת החינוך, התרבות והספורט.

יוסי כץ: סעיף 64, ביטול השתתפות משרד האוצר בהוצאות ההחזקה והניהול של ספרייה ציבורית.

יוסי כץ: מי בעד כספים?

יוסי כץ: מי בעד ועדת החינוך והתרבות?

יוסי כץ: ה צ ב ע ה בעד כספים – 9 בעד חינוך, תרבות וספורט – 11

יוסי כץ: הסעיף יעבור לוועדת החינוך, התרבות והספורט.

זאב בוים: אני מבקש רביזיה.

יוסי כץ: סעיף 65, צמצום הכרה בתואר של שלוחה של אוניברסיטה לכל דבר ועניין.

יוסי כץ: שר האוצר אמר לי שזה רק לגבי שכר.

אברהם יחזקאל: אני מבקש שזה יועבר לוועדת החינוך.

יוסי כץ: מי בעד ועדה משותפת כספים-חינוך בראשות כספים?

יוסי כץ: מי בעד ועדת החינוך?

יוסי כץ: ה צ ב ע ה בעד ועדה משותפת – 11 בעד ועדת חינוך, תרבות וספורט – 9

יוסי כץ: הסעיף יעבור לוועדה משותפת חינוך-כספים.

שאול יהלום: אני מבקש רביזיה.

יוסי כץ: סעיף 66, תיקון חוק תאגידי מים וביוב.

יוסי כץ: מי בעד ועדת הכלכלה?

יוסי כץ: מי נגד?

יוסי כץ: ה צ ב ע ה בעד – רוב נגד – אין

יוסי כץ: הסעיף יעבור לוועדת הכלכלה.

יוסי כץ: סעיף 67, תיקון חוק המים, היטלי הפקה.

יוסי כץ: מי בעד העברה לוועדת הכספים?

יוסי כץ: מי נגד?

יוסי כץ: ה צ ב ע ה בעד – רוב נגד – אין

יוסי כץ: הסעיף יעבור לוועדת הכספים.

יוסי כץ: סעיף 68, הטלת אגרה על שירותי מגן דוד אדום.

יוסי כץ: מי בעד העברה לוועדת הכספים?

יוסי כץ: מי נגד?

יוסי כץ: ה צ ב ע ה בעד – רוב נגד – אין

יוסי כץ: הסעיף יעבור לוועדת הכספים.

יוסי כץ: פרק י"ג סעיפים 69-70, תיקון חוק הסניגוריה הציבורית – החמרות לעניין מינוי סניגור ציבורי.

מרדכי משעני: אני מבקש העברה לוועדת חוקה, חוק ומשפט.

יוסי כץ: מי בעד העברה לוועדת חוקה, חוק ומשפט?

יוסי כץ: מי בעד העברה לוועדת הכספים?

יוסי כץ: ה צ ב ע ה בעד חוקה, חוק ומשפט – 10 בעד כספים – 10

יוסי כץ: יש תיקו.

יוסי כץ: נקיים הצבעה חוזרת עם הרביזיה, מחר בשעה 12:00.

יוסי כץ: תודה רבה.

יוסי כץ: הישיבה נעולה.